CELEX: C2004/217/67
Language: sk
Date: 2004-08-28 00:00:00
Title: Vec T-269/04: Žaloba podaná dňa 29. júna 2004: IDOM, S.A. proti Úradu pre harmonizáciu vnútorného trhu (ochranné známky a vzory)

28.8.2004   
            
            
               SK
            
            
               Úradný vestník Európskej únie
            
            
               C 217/38
            
         Žaloba podaná dňa 29. júna 2004: IDOM, S.A. proti Úradu pre harmonizáciu vnútorného trhu (ochranné známky a vzory)
   (Vec T-269/04)
   (2004/C 217/67)
   Jazyk konania: španielčina
   IDOM, S.A., so sídlom v Bilbao (Španielsko), podal dňa 29. júna 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ÚHVT).
   Žalobcu zastupuje Tatiana Villate Consonni, advokátka Ilustre Colegio de Madrid.
   Žalobca navrhuje, aby Súd prvého stupňa:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ÚHVT) zo dňa 27. apríla 2004 vo veci R-153/2003-2;
            
         
               —
            
            
               zrušil rozhodnutie 3707/2002 v konaní o námietke B282733 v časti, ktorá zamieta námietku podanú IDOM, S.A. a ktorá pripúšťa prihlášku napadnutej ochrannej známky pre triedu 37 a z časti pre triedu 42;
            
         
               —
            
            
               potvrdil tvrdenia odvolateľa tým, že nariadi príslušnému námietkovému oddeleniu ÚHVT zamietnuť zápis napadnutej ochrannej známky do registra ochranných známok, a
            
         
               —
            
            
               zaviazal ÚHVT na náhradu trov konania, v prípade, ak tento nebude mať v spore úspech.
            
         Dôvody žaloby a hlavné tvrdenia
   
               Prihlasovateľ ochrannej známky spoločenstva:
            
            
               Idom Incorporated
            
         
               Prihlasovaná ochranná známka:
            
            
               Obrazová ochranná známka „IDOM“ – prihláška č. 1.185.800 pre služby tried 35, 37 a 42 (manažment, poradenstvo a informatika)
            
         
               Majiteľ ochrannej známky alebo označenia namietaných v námietkovom konaní
            
            
               Žalobca
            
         
               Namietaná ochranná známka alebo označenie:
            
            
               Obrazová ochranná známka spoločenstva IDOM (č. 847.236) španielske obrazové ochranné známky IDOM (čísla 789.822, 789.823, 1.195.931, 2.052.591, 2.052.592, 2.052.593) a španielska slovná ochranná známka IDOM (č. 217.244) pre služby tried 35, 37 a 42.
            
         
               Rozhodnutie námietkového oddelenia:
            
            
               Vyhovenie námietke vo vzťahu k službám triedy 35 pokrytými týmito ochrannými známkami a zamietnutie vo vzťahu k službám tried 37 a 42.
            
         
               Rozhodnutie odvolacieho senátu:
            
            
               Zamietnutie odvolania.
            
         
               Dôvody žaloby:
            
            
               Nesprávny výklad článku 8 odsek 1 písm. b) a odsek 4 nariadenia (ES) č. Nariadenie Rady (ES) č. 40/94